****

**Rugăciuni cu Preacurata de la Lourdes Colecție de invocații, meditații, poezie și cântece**

Volumul 10

*Ediție îngrijită:* **Preot Cristian Florin Sabău**

Volumul se prezintă asemenea unei cărţi de rugăciuni, în care s-a încercat să se pună laolaltă toate invocaţiile către Fecioara de Lourdes disponibile în felurite limbi, toate -desigur- traduse în română.

Fiind prefaţată de PSS Virgil Bercea, cartea se deschide cu reflecţii asupra Lourdes-ului luate din felurite personalităţi (Papi, prelaţi greco- şi romano-catolici ori feluriţi scriitori).

În secţiunea de rugăciuni, invocaţiile au fost grupate în funcţie de rituri (bizantin, latin, etc). Pentru ritul greco-catolic, au fost alcătuite stihuri (Completare la Minei) pentru Slujbele ceasurilor din cele două comemorări ce amintesc Lourdes-ul (11 februarie -*Apariţia Sfintei Fecioare* și 16 aprilie -*Sf. Bernadeta*), precum şi Acatistul Maicii Domnului de la Lourdes ori Acatistul Bernadetei.

La finalul cărţii există două secţiuni: *poezie* (compoziţii ale unor poeţi români şi străini, unele referindu-se explicit la Lourdes) şi *cântece* (un întreg repertoriu de cântări şi pricesne mariane).

***Biroul de presă al Episcopiei***

***Greco-Catolice de Oradea***

Pentru comenzi: Editura Surorilor Lauretane sau diacon Claudiu BODA, Magazinul Greco-Catolic „Sf. Tereza” [str. Episcop Mihai Pavel, nr. 4, Oradea, jud. Bihor], email: claudiupelerinaje@yahoo.com, telefon: 0766 379 879 sau 0744958932.[/](https://www.egco.ro/2020/08/19/aparitie-editoriala-alte-patru-volume-din-colectia-lourdes/)

format: 14.8/21 cm

pagini: 430

preț: 25 lei

ISBN 978-606-8999-32-6